**ROMÂNIA**

**JUDEŢUL HUNEDOARA**

**MUNICIPIUL DEVA**

**PRIMARUL**

**REFERAT DE APROBARE**

la proiectul de hotarare pentru modificarea articolului nr.1 al Hotărârii Consiliului local nr. 47/2004, privind transmiterea în folosință gratuită a unui teren în suprafață de 1218,652 m.p. către Asociația Geszthy Ferenc

 Prin Hotărârea Consiliului local nr.47/2004 a fost aprobată transmiterea în folosință gratuită către Asociația Geszthy Ferenc, a unui teren proprietatea publică a municipiului Deva, în suprafață de 1218,652 m.p., situat în Deva, str.Anemonelor, limitrof clădirii care adăpostește Centrul Cultural de Educație și Învățământ – proprietatea Asociației Geszthy Ferenc, înscris în C.F. 5833 cu nr. topo 3090/x/3/28/a și 3090/x/3/28/b.

 Cartea funciară nr. 5833 Deva s-a dezmembrat și s-au înființat doua cărți funciare noi si anume cartea funciară nr. 78324 Deva imobil adus din CF 5833 nr. topo 3090/x/3/28/1 în suprafață de 980 mp și cartea funciară nr. 79098 Deva imobil adus din CF 5833 nr. topo 3090/x/3/28/2 în suprafață de 239 mp.

Dintr-o eroare materială în Hotărârea Consiliului local nr. 47/2004 la articolul 1 numerele topo au fost scrise 3090/x/3/28/a și 3090/x/3/28/b în loc de 3090/x/3/28/1 și 3090/x/3/28/2.

 Ca urmare a celor prezentate, se impune modificarea articolului nr.1 din Hotărârea Consiliului local al municipiului Deva nr.47/2004.

 Celelalte articole ale Hotărârii Consiliului local al municipiului Deva nr.47/2004 privind transmiterea în folosință gratuită a unui teren în suprafață de 1218,652 m.p. către Asociația Geszthy Ferenc, rămân neschimbate.

 În temeiul art.129 alin.2 lit.“c”, alin.6 lit.”a”, art.139 alin.3 lit. “g” din Ordonanța de urgență a Guvernului nr.57/2019 privind Codul administrativ, cu modificările și completările ulterioare,

 Supun comisiilor de specialitate şi plenului Consiliului local proiectul de hotărâre pentru modificarea Articolului nr.1 al Hotărârii Consiliului local nr.47/2004, privind transmiterea în folosință gratuită a unui teren în suprafață de 1218,652 m.p. către Asociația Geszthy Ferenc.

 **PRIMAR,**

**NICOLAE - FLORIN OANCEA**